ร้านก๋วยเตี๋ยวไก่แถวเลียบด่วน ..... วิ่งมาก่อนถึง crystal park ซอยข้างร้านชิตาเกะ จากแค่หน้าปากซอยก็เห็นร้านแล้วค่ะ

ร้านสะอาดและสว่าง .... มีให้เลือกทานทั้งเกาเหลา ก๋วยเตี๋ยว ส้มตำ อาหารอีสาน ลูกชิ้นปิ้ง น้ำปั่น 

วันนี้แนะนำก๋วยเตี๋ยวไก่ธรรมด๊าธรรมดานี่แหล่ะคะ .... แต่ขาไก่ น่องไก่ ปีก เปื่อยมาก แทะกันได้เพลินๆ น้ำแกงอาจจะออกเค็มไปบ้างสำหรับคนไม่นิยมรสเค็ม แต่เติมน้ำส้ม น้ำตาลหน่อยก็โอเคแล้วค่ะ 

ป.ล.ร้านนี้มีแบบซุปเปอร์ด้วยนะคะ ปรุงชามต่อชาม ทานเผ็ดมากน้อยก็แจ้งได้เลยค่า 

การบริการอย่าคาดหวังมากนักนะคะ คิดถึงร้านก๋วยเตี๋ยวเข้าไว้ พนักงานสนใจเราบ้างไม่สนบ้าง .... ถือเป็นอีกหนึ่งมื้อง่ายๆที่อิ่มและสบายกระเป๋า (เตี๋ยวไก่ 2/ เกาเหลาซุปเปอร์ 3/ ลูกชิ้นลวกที่มาเหมือนเกาเหลา 1/ น้ำแข็ง2+น้ำเปล่า = 300 บาทถ้วนๆ)